Novinkou na trhu LCD modulov sú moduly série DOG od firmy Electronic Assembly. Sú to LCD moduly schopné pracovať pri napájacom napätí 3,3V pričom k tomu nepotrebujú žiadne externé obvody. Dokonca aj podsvietenia pre tieto LCM sú vyrobené pre napájacie napätie 3,3V.
Toto je archívny článok z 08.02.2005. Niektoré informácie v ňom už nemusia byť aktuálne a v zhode so súčasným stavom. V prípade pochybností Vám radi poskytneme aktuálne informácie.
Séria DOG LCM obsahuje 3 základné typy: sú to moduly 1x8, 2x16 a 3x16 znakov. Rozmery modulov sú rovnaké, 55x27mm a sú určené predovšetkým pre zariadenia s nízkou spotrebou.
Vďaka technológii Chip-On Glass sa podarilo dosiahnúť len 2.0mm hrúbku modulu, dokonca aj s celoplošným podsvietením má modul výšku len 5,8mm. Rozsah pracovných teplôt je od -20°C až do +70°C s automatickou kompenzáciou.
Výška znaku pri module 2x16 je 5,57mm, čo je štandardná veľkosť a umožňuje pohodlné rozoznávanie zo vzdialenosti cca 60-80cm. Radič na module dokáže komunikovať s nadriadeným procesorom pomocou 4-bitového, 8-bitového alebo dokonca sériového SPI rozhrania. V pamäti ROM sa nachádza štandardná sada 248 ASCII znakov. Vďaka vývodom je tento modul ľahko osaditeľný na DPS a nepotrebuje žiadne ďalšie konektory alebo káble.
Nakoniec ešte spomenieme možnosť kombinovať jednotlivé moduly s rôznymi podsvieteniami. Celkovo je dostupných päť farieb podstvietenia: červená, oranžová, zeleno/žltá, biela a modrá. Pomocou kombinácie týchto podsvietení s príslušným modulom je možné dosiahnúť jedinečný vzhľad vášho zariadenia. Sú dostupné LCD moduly s technológiou positive/negative, blue/green/black.
Nezmeškajte takéto články!
Páčia sa Vám naše články? Nezmeškajte už ani jeden z nich! Nemusíte sa o nič starať, my zabezpečíme doručenie až k Vám.
Článok bol publikovaný 08.02.2005. Pri použití článku na Vašej stránke uveďte prosím jeho zdroj: https://www.sos.sk/articles/electronic-assembly/electronic-assembly-skutocne-3-3v-lcd-moduly-320
Cena platila pri objednaní ks. Pokiaľ chcete vedieť aktuálnu cenu a dostupnosť, vyžiadajte si cenovú ponuku.
Vyžiadať cenu
Súhlasíte s ukladaním cookies?
Vitajte na stránkach SOS electronic. Skôr než vstúpite do nášho online sveta, vás chceme požiadať o možnosť ukladania súborov cookies do vášho prehliadača. Váš súhlas nám pomôže zobrazovať stránku bezchybne, merať jej výkon a sledovať ďalšie štatistiky. Okrem toho Vám môžeme prinášať ponuku našich produktov a služieb šité doslova na mieru. Cookies poskytujeme aj tretím stranám. No u nás ste v bezpečí.